BJCHI พบนักลงทุนงาน Opp Dayตั้งเป้ารายได้ปีนี้โตไม่ต่ำกว่า 15%
BJCHI นำเสนอข้อมูลนักลงทุน นักวิเคราะห์ และสื่อมวลชนในงาน Opportunity Day พร้อมตั้งเป้ารายได้ปีนี้ไม่ต่ำกว่า 15% รวมทั้งรอลุ้นผลการประมูลงานโครงการขนาดใหญ่ในอุตสาหกรรมน้ำมันและก๊าซ
26 พ.ค. 2559


คุณจันทร์จิรา สมัครไทย (ซ้าย) ผู้ช่วยกรรมการผู้จัดการ พร้อมด้วยคุณวิทยา เชียงอุทัย (ขวา) ผู้จัดการฝ่ายงานนักลงทุนสัมพันธ์ บริษัท บีเจซี เฮฟวี่ อินดัสทรี จำกัด (มหาชน) หรือ BJCHI ถ่ายภาพร่วมกันในโอกาสนำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) ประจำไตรมาส 1/2559 โดย BJCHI ตั้งเป้ารายได้ปีนี้เติบโตไม่ต่ำกว่า 15% จากปีก่อน ทั้งนี้ ณ สิ้นไตรมาสที่ 1/2559 บริษัทมีปริมาณงานในมือแล้วประมาณ 1,700 ล้านบาท และอยู่ระหว่างลุ้นผลการประมูลงานโครงการขนาดใหญ่ในอุตสาหกรรมน้ำมันและก๊าซ คาดว่าจะทราบผลภายในครึ่งแรกของปีนี้